**Nye RENAULT KANGOO Z.E.: lengre rekkevidde, raskere OG enklere lading**

**Rekkevidden til nye Kangoo Z.E. er økt med over 50 prosent sammenlignet med forgjengeren**

**Ny rekkevidde er 270 km (NEDC), eller estimert 200 km reell rekkevidde om sommeren**

**Nytt batteri koblet til en ny motor samt en varmepumpe som sørger for den beste rekkevidden blant elektriske varebiler**

**Nye Kangoo Z.E. er enda raskere og enklere å lade. En ny, dobbelt så kraftig lader gjør det mulig å fullade bilbatteriet på bare seks timer (lar seg enkelt lade over natten).**

NEDC: New European Driving Cycle, den europeiske standarden for måling av utslipp og forbruk.

Kangoo Z.E. er ledende i segmentet for små elektriske varebiler i Europa og er solgt i mer enn 25 000 eksemplarer siden den ble lansert i oktober 2011. Underveis har Kangoo Z.E. vunnet en rekke prestisjetunge priser, deriblant «International Van of the Year 2012», mens miljøbevisste kunder setter pris på kjøreegenskapene, bagasjeromskapasiteten og konkurransedyktige driftskostnader.

Nye Kangoo Z.E. finnes i samme brede modellsortiment som forgjengeren, med samme antall karosserityper, utstyrsnivåer, ekstrautstyr og forskjellige lengder (4,28 eller 4,66 meter / to eller fem seter / forlenget førerhus / fire utstyrsnivåer). Samtidig har nye Kangoo Z.E. en bagasjeromskapasitet på mellom 3 og 4 kubikkmeter og en nyttelast på 650 kg. Den kombinerer elbilens smidige, elegante kjøreegenskaper med brukervennlig automatgir.

Nye Kangoo Z.E. tilbyr fire nye, store innovasjoner: et nytt batteri, en ny motor, en ny lader og en varmepumpe for klimaanlegget.

**Nytt batteri med høyere energitetthet**Nye Kangoo Z.E. kan takke sitt nye 33 kWh-batteri «Z.E. 33» for sin forlengede rekkevidde. Det nye batteriet er utviklet ved hjelp av Renaults og LG Chems kombinerte ekspertise og kan skilte med en vesentlig innovasjon: oppgradert energitetthet som betyr at lagringskapasiteten er økt uten at størrelsen er endret, slik at bilens bagasjeromskapasitet forblir uendret.

**Ny, svært energieffektiv motor**Kangoo Z.E. har også en ny, energieffektiv motor og et optimalisert elektronisk batteristyringssystem, som begrenser bilens strømforbruk på veien uten at effekten blir mindre.

– Renault-motoren R60 yter 44 kW (60 hk) og er basert på R90-motoren som også finnes i ZOE.

– Den produseres ved Renaults Cléon-anlegg i Frankrike, konsernets flaggskipanlegg for produksjon av svært effektive motorer og girkasser.

**En varmepumpe: en premiere for en elektrisk varebil**Nye Kangoo Z.E. leveres med en annen innovasjon i segmentet for elektriske varebiler, nemlig en varmepumpe i klimaanlegget for å opprettholde rekkevidden også når det er kaldt vær.

– Denne varmepumpen forbedrer rekkevidden under kalde kjøreforhold ved å begrense bruken av elektriske motstander som forbruker både strøm og rekkevidde.

– Nye Kangoo Z.E. er verdens første varebil med denne funksjonen.

– Ved hjelp av prekondisjoneringssystemet kan nye Kangoo Z.E. varmes opp på forhånd når den er plugget i, eller kjøles ned.

– Videre takler nye Kangoo Z.E. også de aller kaldeste klimaforholdene fordi bilen har et ekstra, uavhengig minivarmeapparat som går på drivstoff, og som sørger for at brukerne er bekvemme under ekstreme forhold, og at rekkevidden ikke reduseres av svært lave temperaturer.

**En ny lader med dobbelt så stor strømkapasitet for raskere lading**Nye Kangoo Z.E. er utstyrt med en ny generasjon enfaset 7 kW (32 A, 230 V) vekselstrømslader.

– Nye Kangoo Z.E. kan nå lades raskere og fullades på rundt seks timer når den er plugget i et 7,4 kW ladepunkt, mot sju timer tidligere, likevel er rekkevidden økt med 50 prosent.

– Nye Kangoo Z.E. kan derfor kjøres hele dagen og til og med håndtere to budrunder (morgen og kveld), slik at brukerne kan optimalisere arbeidsdagen og gi kundene en forbedret service.

– Nye Kangoo Z.E. leveres med ladekabel for en WallBox eller offentlig ladepunkt og et ladepunkt for et hjemmeuttak som standardutstyr.

Nye, nettilkoblede tjenester og Z.E. Trip forenkler ladeprosessen ved offentlige ladestasjoner over hele Europa, noe som igjen gjør livet lettere for brukerne.

**Z.E. Trip: Bilens GPS-system R-LINK brukes til å finne alle ladepunkter**Z.E. Trip-appen gjør det mulig å finne alle offentlig tilgjengelige ladepunkter i de viktigste landene i Europa (\*).

Z.E. Trip er tilgjengelig via GPS-systemet Renault R-LINK og gjør det mulig å velge et ladepunkt og begynne å navigere direkte dit. Z.E. Trip kan lastes ned fra R-Link Store.

(\*) Tyskland, Frankrike, Norden, Sveits, Nederland, Østerrike, Belgia, Storbritannia, Irland, Italia, Portugal, Spania, Polen, Ungarn og Slovenia.

**Renault, Europas fremste elbilprodusent**

Det er nesten 120 000 elbiler fra Renault på veiene i Europa i dag, deriblant mer enn 50 000 i Frankrike.

- Renault har vært Europas bestselgende elbilmerke siden 2010.

- Mer enn én av fire elbiler som selges i Europa i dag, er en Renault.

- I Frankrike (Europas største enkeltmarked for salg av elbiler) er mer enn annenhver solgte elbil i dag en Renault.

- Renault ZOE er Europas bestselgende elbil.

- Renault Kangoo Z.E. har vært Europas bestselgende elektriske varebil de seks siste årene.

- Elbiler fra Renault–Nissan-alliansen ligger øverst på den globale statistikken med mer enn halvparten av salgene i verden.